CELEX: 12016M/PRO/36
Language: hr
Date: 2016-06-07 00:00:00
Title: Procišcene verzije Ugovora o Europskoj uniji#PROTOKOL (br. 36) O PRIJELAZNIM ODREDBAMA

HR
            
            
               Službeni list Europske unije
            
            
               C 202/321
            
         PROTOKOL (br. 36)
   O PRIJELAZNIM ODREDBAMA
   VISOKE UGOVORNE STRANKE,
   BUDUĆI DA je radi prijelaza od institucionalnih odredaba Ugovorâ koje su se primjenjivale prije stupanja na snagu Ugovora iz Lisabona na odredbe sadržane u tom Ugovoru potrebno utvrditi prijelazne odredbe,
   SPORAZUMJELE SU SE o sljedećim odredbama koje se prilažu Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju:
   Članak 1.
   U ovom Protokolu riječ „Ugovori” znači Ugovor o Europskoj uniji, Ugovor o funkcioniranju Europske unije i Ugovor o osnivanju Europske zajednice za atomsku energiju.
   GLAVA I.
   
      ODREDBE O EUROPSKOM PARLAMENTU
   
   Članak 2.
   1.   Za razdoblje trajanja parlamentarnog saziva 2009. – 2014. koje je preostalo na dan stupanja na snagu ovog članka i odstupajući od članka 189. drugog stavka i članka 190. stavka 2. Ugovora o osnivanju Europske zajednice te članka 107. drugog stavka i članka 108. stavka 2. Ugovora o osnivanju Europske zajednice za atomsku energiju, koji su bili na snazi u vrijeme izbora za Europski parlament u lipnju 2009., te odstupajući od broja mjesta predviđenih člankom 14. stavkom 2. prvim podstavkom Ugovora o Europskoj uniji, sljedećih 18 mjesta dodaje se na postojećih 736 mjesta čime se privremeno povećava ukupan broj članova Europskog parlamenta na 754 do kraja parlamentarnog saziva 2009. – 2014.:
   
               Bugarska
            
            
               1 
            
         
               Španjolska
            
            
               4 
            
         
               Francuska
            
            
               2 
            
         
               Italija
            
            
               1 
            
         
               Latvija
            
            
               1 
            
         
               Malta
            
            
               1 
            
         
               Nizozemska
            
            
               1 
            
         
               Austrija
            
            
               2 
            
         
               Poljska
            
            
               1 
            
         
               Slovenija
            
            
               1 
            
         
               Švedska
            
            
               2 
            
         
               Ujedinjena Kraljevina
            
            
               1 
            
         2.   Odstupajući od članka 14. stavka 3. Ugovora o Europskoj uniji dotične države članice imenuju osobe koje će popuniti dodatna mjesta navedena u stavku 1. u skladu sa zakonodavstvom dotičnih država članica i pod uvjetom da su te osobe izabrane na neposrednim općim izborima:
   
               (a)
            
            
               na ad hoc neposrednim općim izborima u dotičnoj državi članici, u skladu s odredbama koje se primjenjuju na izbore za Europski parlament;
            
         
               (b)
            
            
               upućivanjem za rezultate izbora za Europski parlament od 4. do 7. lipnja 2009.; ili
            
         
               (c)
            
            
               imenovanjem od strane nacionalnog parlamenta dotične države članice potrebnog broja članova iz redova svojih članova, u skladu s postupkom koji odredi svaka od tih država članica.
            
         3.   U skladu s člankom 14. stavkom 2. drugim podstavkom Ugovora o Europskoj uniji Europsko vijeće pravodobno donosi odluku kojom se prije izbora za Europski parlament u 2014. određuje sastav Europskog parlamenta.
   GLAVA II.
   
      ODREDBE O KVALIFICIRANOJ VEĆINI
   
   Članak 3.
   1.   U skladu s člankom 16. stavkom 4. Ugovora o Europskoj uniji, odredbe tog stavka i odredbe članka 238. stavka 2. Ugovora o funkcioniranju Europske unije koje se odnose na definiciju kvalificirane većine u Europskom vijeću i Vijeću proizvode pravne učinke od 1. studenoga 2014.
   2.   U razdoblju od 1. studenoga 2014. do 31. ožujka 2017., kad se akt donosi kvalificiranom većinom, član Vijeća može zatražiti da bude donesen u skladu s kvalificiranom većinom kako je definirano u stavku 3. U tom se slučaju primjenjuju članci 3. i 4.
   3.   Do 31. listopada 2014. sljedeće odredbe ostaju na snazi, ne dovodeći u pitanje članak 235. stavak 1. drugi podstavak Ugovora o funkcioniranju Europske unije.
   Za akte Europskog vijeća i Vijeća za čije donošenje se zahtijeva kvalificirana većina glasovi članova ponderiraju se kako slijedi:
   
               Belgija
            
            
               12 
            
         
               Bugarska
            
            
               10 
            
         
               Češka Republika
            
            
               12 
            
         
               Danska
            
            
               7 
            
         
               Njemačka
            
            
               29 
            
         
               Estonija
            
            
               4 
            
         
               Irska
            
            
               7 
            
         
               Grčka
            
            
               12 
            
         
               Španjolska
            
            
               27 
            
         
               Francuska
            
            
               29 
            
         
               Hrvatska
            
            
               7 
            
         
               Italija
            
            
               29 
            
         
               Cipar
            
            
               4 
            
         
               Latvija
            
            
               4 
            
         
               Litva
            
            
               7 
            
         
               Luksemburg
            
            
               4 
            
         
               Mađarska
            
            
               12 
            
         
               Malta
            
            
               3 
            
         
               Nizozemska
            
            
               13 
            
         
               Austrija
            
            
               10 
            
         
               Poljska
            
            
               27 
            
         
               Portugal
            
            
               12 
            
         
               Rumunjska
            
            
               14 
            
         
               Slovenija
            
            
               4 
            
         
               Slovačka
            
            
               7 
            
         
               Finska
            
            
               7 
            
         
               Švedska
            
            
               10 
            
         
               Ujedinjena Kraljevina
            
            
               29 
            
         Kada se na temelju Ugovorâ akti moraju donijeti na prijedlog Komisije, tada je za njihovo donošenje potrebno najmanje 260 glasova za, koji predstavljaju većinu članova. U ostalim slučajevima za donošenje odluka potrebno je najmanje 260 glasova za, koji predstavljaju najmanje dvije trećine članova.
   Kada akt donosi Europsko vijeće ili Vijeće kvalificiranom većinom, tada član Europskog vijeća ili Vijeća može zatražiti da se provjeri predstavljaju li države članice koje čine kvalificiranu većinu najmanje 62 % ukupnog stanovništva Unije. Ako se pokaže da taj uvjet nije ispunjen, akt se ne donosi.
   4.   Do 31. listopada 2014. u slučajevima kada u skladu s Ugovorima svi članovi Vijeća ne sudjeluju u glasovanju, tj. u slučajevima kada se upućuje na kvalificiranu većinu kako je definirana u članku 238. stavku 3. Ugovora o funkcioniranju Europske unije, kvalificirana se većina definira kao isti udio ponderiranih glasova i isti udio broja članova Vijeća i, ako je to potrebno, isti postotak stanovništva dotičnih država članica kako je utvrđeno u stavku 3. ovog članka.
   GLAVA III.
   
      ODREDBE O SASTAVIMA VIJEĆA
   
   Članak 4.
   Do stupanja na snagu odluke iz članka 16. stavka 6. prvog podstavka Ugovora o Europskoj uniji, Vijeće može zasjedati u sastavima utvrđenima u drugom i trećem podstavku tog stavka te u drugim sastavima iz popisa utvrđenog odlukom Vijeća za opće poslove koje odlučuje običnom većinom.
   GLAVA IV.
   
      ODREDBE O KOMISIJI, UKLJUČUJUĆI VISOKOG PREDSTAVNIKA UNIJE ZA VANJSKE POSLOVE I SIGURNOSNU POLITIKU
   
   Članak 5.
   Članovi Komisije koji su na funkciji na dan stupanja Ugovora iz Lisabona na snagu ostaju na funkciji do kraja svog mandata. Međutim, na dan imenovanja Visokog predstavnika Unije za vanjske poslove i sigurnosnu politiku istječe mandat člana koji ima isto državljanstvo kao i Visoki predstavnik.
   GLAVA V.
   
      ODREDBE O GLAVNOM TAJNIKU VIJEĆA, VISOKOM PREDSTAVNIKU ZA ZAJEDNIČKU VANJSKU I SIGURNOSNU POLITIKU I ZAMJENIKU GLAVNOG TAJNIKA VIJEĆA
   
   Članak 6.
   Mandat glavnog tajnika Vijeća, Visokog predstavnika za zajedničku vanjsku i sigurnosnu politiku i zamjenika glavnog tajnika Vijeća prestaje na dan stupanja Ugovora iz Lisabona na snagu. Vijeće imenuje glavnog tajnika u skladu s člankom 240. stavkom 2. Ugovora o funkcioniranju Europske unije.
   GLAVA VI.
   
      ODREDBE O SAVJETODAVNIM TIJELIMA
   
   Članak 7.
   Do stupanja na snagu odluke iz članka 301. Ugovora o funkcioniranju Europske unije raspodjela članova Gospodarskog i socijalnog odbora je kako slijedi:
   
               Belgija
            
            
               12 
            
         
               Bugarska
            
            
               12 
            
         
               Češka Republika
            
            
               12 
            
         
               Danska
            
            
               9 
            
         
               Njemačka
            
            
               24 
            
         
               Estonija
            
            
               7 
            
         
               Irska
            
            
               9 
            
         
               Grčka
            
            
               12 
            
         
               Španjolska
            
            
               21 
            
         
               Francuska
            
            
               24 
            
         
               Hrvatska
            
            
               9 
            
         
               Italija
            
            
               24 
            
         
               Cipar
            
            
               6 
            
         
               Latvija
            
            
               7 
            
         
               Litva
            
            
               9 
            
         
               Luksemburg
            
            
               6 
            
         
               Mađarska
            
            
               12 
            
         
               Malta
            
            
               5 
            
         
               Nizozemska
            
            
               12 
            
         
               Austrija
            
            
               12 
            
         
               Poljska
            
            
               21 
            
         
               Portugal
            
            
               12 
            
         
               Rumunjska
            
            
               15 
            
         
               Slovenija
            
            
               7 
            
         
               Slovačka
            
            
               9 
            
         
               Finska
            
            
               9 
            
         
               Švedska
            
            
               12 
            
         
               Ujedinjena Kraljevina
            
            
               24 
            
         Članak 8.
   Do stupanja na snagu odluke iz članka 305. Ugovora o funkcioniranju Europske unije raspodjela članova Odbora regija je kako slijedi:
   
               Belgija
            
            
               12 
            
         
               Bugarska
            
            
               12 
            
         
               Češka Republika
            
            
               12 
            
         
               Danska
            
            
               9 
            
         
               Njemačka
            
            
               24 
            
         
               Estonija
            
            
               7 
            
         
               Irska
            
            
               9 
            
         
               Grčka
            
            
               12 
            
         
               Španjolska
            
            
               21 
            
         
               Francuska
            
            
               24 
            
         
               Hrvatska
            
            
               9 
            
         
               Italija
            
            
               24 
            
         
               Cipar
            
            
               6 
            
         
               Latvija
            
            
               7 
            
         
               Litva
            
            
               9 
            
         
               Luksemburg
            
            
               6 
            
         
               Mađarska
            
            
               12 
            
         
               Malta
            
            
               5 
            
         
               Nizozemska
            
            
               12 
            
         
               Austrija
            
            
               12 
            
         
               Poljska
            
            
               21 
            
         
               Portugal
            
            
               12 
            
         
               Rumunjska
            
            
               15 
            
         
               Slovenija
            
            
               7 
            
         
               Slovačka
            
            
               9 
            
         
               Finska
            
            
               9 
            
         
               Švedska
            
            
               12 
            
         
               Ujedinjena Kraljevina
            
            
               24 
            
         GLAVA VII.
   
      PRIJELAZNE ODREDBE O AKTIMA DONESENIMA NA TEMELJU GLAVA V. I VI. UGOVORA O EUROPSKOJ UNIJI PRIJE STUPANJA UGOVORA IZ LISABONA NA SNAGU
   
   Članak 9.
   Akti institucija, tijelâ, uredâ i agencija Unije doneseni na temelju Ugovora o Europskoj uniji prije stupanja Ugovora iz Lisabona na snagu zadržavaju svoje pravne učinke dok se ne stave izvan snage, ponište ili izmjene provedbom Ugovorâ. Isto vrijedi za sporazume sklopljene između država članica na temelju Ugovora o Europskoj uniji.
   Članak 10.
   1.   Kao prijelazna mjera i uzimajući u obzir akte Unije u području policijske i pravosudne suradnje u kaznenim stvarima koji su doneseni prije stupanja Ugovora iz Lisabona na snagu, ovlasti institucija na dan stupanja tog Ugovora na snagu su sljedeće: ovlasti Komisije na temelju članka 258. Ugovora o funkcioniranju Europske unije nisu primjenjive, a ovlasti Suda Europske unije na temelju glave VI. Ugovora o Europskoj uniji, u inačici koja je na snazi prije stupanja Ugovora iz Lisabona na snagu, ostaju iste, uključujući slučajeve kad su prihvaćene na temelju članka 35. stavka 2. navedenog Ugovora o Europskoj uniji.
   2.   Izmjena akta iz stavka 1. obuhvaća primjenjivost ovlasti institucija iz tog stavka kako su određene Ugovorima, uzimajući pritom u obzir izmijenjeni akt za države članice na koje se taj izmijenjeni akt primjenjuje.
   3.   U svakom slučaju prijelazna mjera koja je navedena u stavku 1. prestaje proizvoditi pravne učinke pet godina nakon dana stupanja Ugovora iz Lisabona na snagu.
   4.   Najkasnije šest mjeseci prije isteka prijelaznog razdoblja iz stavka 3., Ujedinjena Kraljevina može obavijestiti Vijeće da za akte iz stavka 1. ne prihvaća ovlasti institucija iz stavka 1. kako su određene Ugovorima. Ako Ujedinjena Kraljevina uputi takvu obavijest, svi akti iz stavka 1. prestaju se na nju primjenjivati od dana isteka prijelaznog razdoblja iz stavka 3. Ovaj se podstavak ne primjenjuje u pogledu izmijenjenih akata koji su primjenjivi u Ujedinjenoj Kraljevini kako je navedeno u stavku 2.
   Vijeće, odlučujući kvalificiranom većinom na prijedlog Komisije, utvrđuje potrebne posljedične i prijelazne aranžmane. Ujedinjena Kraljevina ne sudjeluje u donošenju te odluke. Kvalificirana većina Vijeća utvrđuje se u skladu s člankom 238. stavkom 3. točkom (a) Ugovora o funkcioniranju Europske unije.
   Vijeće, odlučujući kvalificiranom većinom na prijedlog Komisije, može donijeti i odluku da Ujedinjena Kraljevina snosi izravne financijske posljedice, ako ih bude, koje nužno i neizbježno nastaju kao rezultat prestanka njezina sudjelovanju u tim aktima.
   5.   Ujedinjena Kraljevina može, u bilo kojem kasnijem trenutku, obavijestiti Vijeće o svojoj želji da sudjeluje u aktima koji su se na nju prestali primjenjivati na temelju stavka 4. prvog podstavka. U tom se slučaju primjenjuju odgovarajuće odredbe Protokola o schengenskoj pravnoj stečevini uključene u okvir Europske unije ili Protokola o stajalištu Ujedinjene Kraljevine i Irske u pogledu područja slobode, sigurnosti i pravde, ovisno o slučaju. Ovlasti institucija u pogledu tih akata određene su Ugovorima. Kad odlučuju na temelju odgovarajućih protokola, institucije Unije i Ujedinjena Kraljevina nastoje ponovno uspostaviti najširu moguću mjeru za sudjelovanje Ujedinjene Kraljevine u pravnoj stečevini Unije u području slobode, sigurnosti i pravde, a da pritom ozbiljnije ne utječu na praktičnu provedivost njezinih različitih dijelova te poštujući pritom njezinu dosljednost.